Chittagong
Store norske leksikon,Geografi,Verdens geografi,Asia,Bangladesh' geografi
Chittagong er en by i Bangladesh, ved utløpet av elven Karnaphuli, i det nordøstre hjørne av Bengalbukta. Storbyområdet har 4 539 000 innbyggere (estimat for 2015, FNs befolkningsdivisjon).
Chittagong er landets nest største by og viktigste havneby. Industrien er betydelig, med petroleumsraffineri og jern- og stålverk. Videre finnes rismøller, bomulls-, og tekstilindustri med mer. Byen har universitet, flere høyskoler, børs og internasjonal lufthavn. Byen ligger utsatt til for sykloner og rammes hyppig av oversvømmelser.Chittagong var en betydelig havneby alt på 1500-tallet, av portugiserne kalt Porto Grande. Byen ble avstått til det britiske Ostindiakompaniet (East India Company) i 1760. Havnen ble bygd sterkt ut etter delingen av India i 1947. Les mer i Store norske leksikon Bangladesh Bangladeshs geografi Bangladeshs historie Kilder United Nations, Department of Economic and Social Affairs, Population Division (2014). World Urbanization Prospects: Population of Urban Agglomerations with 300,000 Inhabitants or More in 2014, by Country, 1950-2030